CELEX: 62019CN0637
Language: da
Date: 2019-08-27 00:00:00
Title: Sag C-637/19: Anmodning om præjudiciel afgørelse indgivet af Svea Hovrätt – Patent- och marknadsöverdomstolen (Sverige) den 27. august 2019 – BY mod CX

4.11.2019   
            
            
               DA
            
            
               Den Europæiske Unions Tidende
            
            
               C 372/19
            
         
      Anmodning om præjudiciel afgørelse indgivet af Svea Hovrätt – Patent- och marknadsöverdomstolen (Sverige) den 27. august 2019 – BY mod CX
      (Sag C-637/19)
      (2019/C 372/21)
      Processprog: svensk
      
         Den forelæggende ret
      
      Svea Hovrätt - Patent- och marknadsöverdomstolen
      
         Parter i hovedsagen
      
      
         Appellant: BY
      
         Appelindstævnte: CX
      
         Præjudicielle spørgsmål
      
      
                  1)
               
               
                  Skal udtrykket »almenheden« som omhandlet i artikel 3, stk. 1, og artikel 4, stk. 1, i Europa-Parlamentets og Rådets direktiv 2001/29/EF (1) af 22. maj 2001 om harmonisering af visse aspekter af ophavsret og beslægtede rettigheder i informationssamfundet anses for at have den samme betydning?
               
            
                  2)
               
               
                  Hvis spørgsmål 1 besvares bekræftende, skal en domstol så anses som almenheden som omhandlet i disse artikler?
               
            
                  3)
               
               
                  Hvis spørgsmål 1 besvares benægtende,
                  
                              a)
                           
                           
                              skal en domstol så anses som almenheden, hvis nogen overfører et ophavsretligt beskyttet værk til domstolen?
                           
                        
                              b)
                           
                           
                              Skal en domstol anses som almenheden, hvis nogen spreder et ophavsretligt beskyttet værk til domstolen?
                           
                        
            
                  4)
               
               
                  Har det nogen betydning for bedømmelsen af, hvorvidt indgivelsen af et ophavsretligt beskyttet værk til en domstol udgør en overføring eller spredning til almenheden, at der i national ret findes regler om aktindsigt, som indebærer, at dokumenter, der indgives til en domstol, som udgangspunkt, med mindre de er omfattet af fortrolighed, er tilgængelige for enhver, som anmoder om dem?
               
            
         (1)  EFT 2001, L 167, s. 10.